Поляр өлкәләрҙең көнсығыш елдәре, башлыса, поляр фронт буйлап түбән баҫымлы райондарға юғары баҫымдың түңәрәк зоналарынан иҫкән ҡоро елдәр булып тора. Был елдәр, ҡағиҙә булараҡ, уртаса киңлектәрҙең көнбайыш елдәренә ҡарағанда көсһөҙөрәк һәм даими түгел.[21] Ҡояш йылылығы әҙ булыу сәбәпле поляр өлкәләрҙә һауа һыуына һәм аҫҡа төшә, юғары баҫымлы участкалар барлыҡҡа килә һәм һауа түбәнерәк киңлектәр яғына күсә[22]. Кориолис көстәре һөҙөмтәһендә был һауа көнбайышҡа табан ағыла, Төньяҡ ярымшарҙа төньяҡ-көнсығыш елдәр һәм Көньяҡ ярымшарҙа көньяҡ-көнсығыш елдәр барлыҡҡа килтерә.